  Майя Бывальцева 2020-тӥ арын Удмуртиын XXIX элькун гужем гурт шудонъёс выль сямен радъяськозы. Коронавирусъя югдур сэрен ӵошатскон радлыке воштонъёс пыртӥзы. Со сярысь улосвыл тӧролэн но кивалтэтлэн пресс-службазы ивортэ. Шудонъёслэн радлыкысьтызы мукет адями борды йӧтӥськыса ӵошатсконъёсты палэнтӥзы, соос пӧлын армспорт, самбо, гозы кыскан. Со сяна, волейболэз пляж волейболэн, футболэз мини-футболэн. Роспотребнадзор куремъя Шудонъёсы пыриськисьёслэсь огъя лыдзэс но кулэстоно луиз. Спорт объектъёсын, калык люкаськон интыосын кышкыттэмлыкъя вань ужрадъёсты ортчытозы: утялскон, тазатон, учкисьёс но висисьёс одно ик маскаос нуллыны кулэ. Гурт шудонъёс – со улосвылмылэн спортъя историез, со сямлы пӧрмемын, соос интывылъёсты но поколениосты огазеяло. Югдур капчи ӧвӧл ке но, XXIX элькун гужем гурт шудонъёс ортчозы Удмуртиысь тӧролэн но кивалтэтлэн пресс-службазыЭлькун гужем гурт шудонъёс Красногорскын 12-16 гудырикошконэ мынозы. Спорт ужрадэ Удмуртилэн 25 гурт ёросъёсысьтыз спортсменъёс вуозы. 13-тӥ гудырикошконэ Шудонъёсты сӥё-дано усьтон но нырысетӥез «Команда Удмуртии» элькун гужем фестиваль ортчозы. Туэ Шудонъёс Быдӟым Вормонлы 75 ар тырмонлы сӥземын но «Вормонъёслы дыр!» ӧтён улсын ортчозы. Нош талисманэз койыкпи луоз Тодэ вайытом, гурт шудонъёслы Красногорскын выль ФОК но стадион пукто. Нош ужрадлэн программаяз нырысьсэ уйпал (скандинав) амалэн ветлонэз пыртӥзы. Тегъёс: Спорт Удмуртия гуртшудонъёс коронавирус Красногорск  